MELLÉKLET

„CONTEA DI SCLAFANI”

PDO-IT-A0775-AM04

A kérelem benyújtásának időpontja: 2016.12.21.

A TERMÉKLEÍRÁS MÓDOSÍTÁSÁRA IRÁNYULÓ KÉRELEM

1. A módosításra vonatkozó szabályok

Az 1308/2013/EU rendelet 105. cikke – Nem kisebb jelentőségű módosítás

2. A módosítás leírása és indokolása

2.1. Az eredetmegjelölés elnevezésének (a) pont) és a termékleírásnak/egységes dokumentumnak (b) pont) a módosítása

a) Az elnevezés módosítása: A jelenlegi „Contea di Sclafani” eredetmegjelölés elnevezése kiegészült a Valledolmo településre való hivatkozással. Az elnevezés tehát kétféle formában szerepelhet: „Contea di Sclafani” vagy „Valledolmo – Contea di Sclafani”. Erre a módosításra azért van szükség, hogy az eredetmegjelölés elnevezése jobban kifejezze a terméknek a területtel – azaz az uniós jogszabály (az 1308/2013/EU rendelet 93. cikke (1) bekezdésének a) pontja) szerinti meghatározott földrajzi területtel – való kapcsolatát. A Valledolmo név valójában már eddig is gyakran szerepel a termékleírás földrajzi kapcsolatot leíró 9. cikkében. Ez a Palermo tartományban található település a meghatározott földrajzi terület középpontjában fekszik, és fel van tüntetve a modern térképeken. Az eredetmegjelölés elnevezésének a település nevével való kiegészítése révén ezért könnyebben be lehet azonosítani a termelési terület pontos elhelyezkedését.

b) Az engedélyezett típusok száma 21-ről 6-ra csökkent: csak a Bianco és a Rosso típus, valamint ezek Vendemmia Tardiva (késői szüretelésű) és Riserva jelzésű változatai maradtak meg. A „Sicilia” bejegyzett eredetmegjelölés (DOC [OEM]) számos regionális szőlőfajtára kiterjed, amelyek közül sok szerepel a jelenlegi „Contea di Sclafani” DOC (OEM) termékleírásban, és amelyek, bár hagyományos szőlőfajták, mégsem tekinthetők úgy, hogy kizárólag a szűkebben meghatározott területen teremnek. Ezért a módosítás célja az, hogy a szóban forgó oltalom alatt álló eredetmegjelölés alá tartozó borok sajátos jellege még nagyobb hangsúlyt kapjon azáltal, hogy kizárólag az azon szőlőfajtákból készült típusok maradnak engedélyezettek, amelyek a legjobban képviselik a meghatározott földrajzi területtel való kapcsolatot. Így abban az esetben is, ha a borokat olyan őshonos szőlőfajtákból készítik, amelyek már szerepelnek a fehér, a vörös és a fajtaborok készítéséhez felhasználható szőlőfajták között, a borokat ezentúl általánosan vörösként vagy fehérként említik, hogy ezáltal nagyobb hangsúlyt kapjon a megjelölés elnevezése és a termelési területtel való kapcsolat.

2.2. A termékleírás 2. cikke – Felhasználható szőlőfajták

Ez a változtatás a termékleírás 2. cikkét és az egységes dokumentumnak a fontosabb borszőlőfajtákra vonatkozó 7. pontját érinti. Az olyan őshonos szőlőfajták százalékos arányának növelésével, mint a fehérborokhoz használt Catarratto és a vörösborokhoz használt Perricone és Nero d’Avola – amelyekből fajtaborokat is készítenek –, jobb minőségű és hangsúlyosabb fajtajelleggel bíró borokat lehet előállítani. A felhasználható szőlőfajták köre le lett szűkítve, hogy csak azok a bortípusok maradjanak meg, amelyek ki tudják domborítani a szóban forgó DOC (OEM) borok sajátos jellegét.

a) Az Insolia és a Grecanico szőlőfajtákat törölték a fehérborhoz felhasználható szőlőfajták felsorolásából, viszont bevezetésre került a Riserva jelzés. A fehérborok készítéséhez ezentúl kizárólag a Catarratto szőlőfajta engedélyezett, amelynek a felhasznált fajták legalább 95 %-át kell kitennie, mivel minden más szőlőfajtánál jobban tükrözi a terület bortermelésre való alkalmasságát.

b) A jelenlegi termékleírásban a vörösborok készítéséhez felhasználható fajtákra vonatkozóan megadott százalékos arányok módosultak, és bevezetésre került a Vendemmia Tardiva jelzés. Vörösborok készítéséhez kizárólag a hagyományos Perricone és Nero d’Avola szőlőfajták engedélyezettek, önmagukban vagy 0 és 100 % közötti arányban házasítva; egyéb fajták nem használhatók fel.

c) Sem a fehérborok, sem a vörösborok készítéséhez nem használható fel egyéb szőlőfajta, abban az esetben sem, ha a szicíliai régióban engedélyezett fajtáról van szó. A fentebb említett, szinte valamennyi helyi termelő szőlőültetvényén megtalálható szőlőfajtákból készült borok különleges és jellegzetes érzékszervi tulajdonságokkal bírnak, amelyek alapján jól megkülönböztethetők a régió egyéb részeiben készített boroktól, amint az a földrajzi területtel való kapcsolat leírásában is szerepel.

d) A rozébor és a már nem engedélyezett fajtákból készített fajtaborok törlésre kerültek az engedélyezett típusok felsorolásából.

2.3. A termékleírás 3. cikke – Termelési terület

Ez a változtatás a termékleírás 3. cikkét és az egységes dokumentumnak a körülhatárolt területre vonatkozó 6. pontját érinti.

A termelési területnek a termékleírás 3. cikkében foglalt leírásában csak formai változtatásokra került sor, valamint helyesbítésre került Montemaggiore település neve (amely korábban helytelenül Montemmagiore-ként volt feltüntetve).

2.4. A termékleírás 4. cikke – Szőlőtermesztési szabványok

Ez a változtatás kizárólag a termékleírást érinti, az egységes dokumentumot nem.

a) A „legkésőbb az érés kezdetekor” szövegrész törlésre került arra az időszakra vonatkozóan, amelynek során szükséghelyzeti öntözésre kerülhet sor. Ezzel egy nyilvánvaló következetlenséget sikerült orvosolni, mivel a szükséghelyzeti öntözésre elsősorban nyár végén van szükség, gyakran az érés után.

b) A terméshozamra vonatkozó táblázatból törlésre kerültek a már nem engedélyezett típusok, és a vörösborok tekintetében a „Vendemmia Tardiva”, a fehérborok tekintetében pedig a „Riserva” jelzéssel egészült ki a táblázat. A térfogatszázalékban kifejezett minimális természetes alkoholtartalom a vörösbor esetében 11 %-ról 12 %-ra, a fehérbor esetében pedig 10,5 %-ról 11,5 %-ra emelkedett. Ugyanezen táblázat kiegészült a fehérbor tekintetében a „Vendemmia Tardiva”, a vörösbor tekintetében pedig a „Riserva” megjelöléssel, amelyek az előző termékleírás 5. cikkében is szerepeltek. A jobb áttekinthetőség érdekében a minőségi paramétereket (a szőlő hektáronkénti maximális terméshozama és a térfogatszázalékban kifejezett minimális természetes alkoholtartalom) egyetlen táblázat foglalja össze, amely a termékleírás 4. cikkében található, míg a korábbi termékleírásban ezek felsorolása az 5. cikkben is szerepelt. A szőlő térfogatszázalékban kifejezett minimális természetes alkoholtartalmának (cukortartalmának) növelésével javul a belőle készített bor minősége és még jobban kiemeli az OEM sajátos jellegét.

2.5. A termékleírás 5. cikke – Borászati szabványok

Ez a változtatás kizárólag a termékleírást érinti, az egységes dokumentumot nem.

Formai változtatásokra került sor, úgymint az új bortípusokra vonatkozó borászati szabványok beillesztése, valamint a már nem engedélyezett típusokra vonatkozó vagy a termékleírás egyéb cikkeiben szereplő szabványok törlése.

E módosításokra azért van szükség, hogy a cikk összhangban legyen a korábbi cikkek rendelkezéseivel.

(9. bekezdés) Az alkoholtartalom növelését célzó eljárások nincsenek engedélyezve a Vendemmia Tardiva típusoknál (1. kategóriába tartozó bor) a bor minőségének kidomborítása érdekében.

2.6. A termékleírás 6. cikke – Fogyasztáskori jellemzők

Ez a változtatás a termékleírást és az egységes dokumentumnak a borok leírására vonatkozó 4. pontját érinti.

a) A már nem engedélyezett szőlőfajta felhasználásával készült bortípusok törlésre kerültek, a fennmaradó típusok pedig újból meg lettek határozva. A már nem engedélyezett bortípusok jellemzői törlésre kerültek, az újonnan bevezetett típusok, mint például a Bianco Riserva és a Rosso Vendemmia Tardiva leírása beillesztésre került, a továbbra is engedélyezett bortípusok jellemzői pedig felül lettek vizsgálva a kémiai, fizikai és érzékszervi jellemzők pontosabb leírása érdekében.

b) A cikk 3. bekezdése, amely szerint a minisztériumnak jogában áll rendeletben módosítani a teljes savtartalom és a minimális cukormentes kivonat értékét, törlésre került. A termékleírás módosításakor egyúttal törlésre került a 6. cikk utolsó bekezdése is, mivel az már nem felelt meg az egységes dokumentum megváltoztatását szükségessé tevő módosításokra vonatkozó uniós előírásoknak.

c) A fás jegyeket is feltüntették mint lehetséges aromát, mivel a bort fatartályokban tárolják. Erre azért volt szükség, mivel a bortermelők gyakran fatartályokban tárolják és érlelik ezeket a borokat.

2.7. A termékleírás 7. cikke – Címkézés

Ez a változtatás kizárólag a termékleírást érinti, az egységes dokumentumot nem.

A termékleírás teljes cikkének szövege helyébe új szöveg lépett, és a soron következő cikkek újra lettek számozva.

A leírásban szereplő valamennyi típusra vonatkozó összes fogyasztási jellemzőt a módosított termékleírás 6. cikke ismerteti, míg a termékek megjelölésére és kiszerelésére vonatkozó szabályokat a 7. cikk írja le.

a) Ezentúl lehetőség van további, a szőlőültetvényre utaló földrajzi megnevezések feltüntetésére. A szőlőültetvényre való utalás célja a bor pontosabb jellemzése azáltal, hogy a címkén feltüntetik, hogy a bor kizárólag egy bizonyos szőlőültetvényről származik, összhangban a 238/2016. sz. törvény 31. cikkének (10) bekezdésével és az 1308/2013/EU rendelet 120. cikke (1) bekezdésének g) pontjával.

b) A „Sicilia” név mint nagyobb földrajzi egység feltüntethető a „Contea di Sclafani” vagy a „Valledolmo – Contea di Sclafani” DOC (OEM) borok címkéjén és kiszerelésén. A „Sicilia” névnek mint nagyobb földrajzi egység nevének feltüntetésének köszönhetően a fogyasztó több információhoz jut a szóban forgó DOC (OEM) földrajzi elhelyezkedéséről, összhangban a 238/2016. sz. törvénnyel és az 1308/2013/EU rendelet 120. cikke (1) bekezdésének g) pontjával.

c) A már nem engedélyezett típusokra vonatkozó hivatkozások és a felhasználható tartályokra vonatkozó rendelkezések törlésre kerültek. A felhasználható tartályokra vonatkozó rendelkezések most már a termékleírás csomagolásra vonatkozó 8. cikkében szerepelnek.

2.8. A termékleírás 8. cikke – Csomagolás

Ez a változtatás a termékleírást és az egységes dokumentumnak a további alapvető feltételekre vonatkozó 9. pontját érinti.

Meghatározásra került, hogy a nemzeti és az uniós szabályok által megengedett valamennyi űrtartalom esetében kizárólag üvegből készült palackokat lehet használni. Az is meghatározásra került, hogy kizárólag egyenes falú parafadugókat lehet használni, mivel a termékleírásban már nem szerepel a pezsgő; a „Vendemmia Tardiva” jelzéssel ellátott típusoknál engedélyezett a kalapos (T alakú) dugó használata.

A cél az, hogy az elnevezést a piacon kizárólag üvegpalackban forgalmazott borként azonosítsák, és a vásárlók a termékleírásban ismertetett kiváló minőségi tulajdonságok és technikai paraméterek alapján válasszák.

2.9. A termékleírás 9. cikke – Kapcsolat a területtel

Ez a változtatás a termékleírást és az egységes dokumentumnak a kapcsolat(ok) leírására vonatkozó 8. pontját érinti.

A termékleírás 9. cikke az új név – „Contea di Sclafani” vagy „Valledolmo – Contea di Sclafani” – eredetmegjelölés (OEM) beillesztésével frissült.

Továbbá a földrajzi környezettel való kapcsolat leírását érinti, hogy a 9. cikk A) és C) pontjából törlésre kerültek az azon bortípusokra és kategóriákra (pezsgő és minőségi pezsgő) való utalások, amelyek már nem szerepelnek az új termékleírásban.

Következésképpen a termékleírás ezen módosításai bekerültek az egységes dokumentum 8. cikkébe, amely a földrajzi környezettel való kapcsolat leírását tartalmazza.

Erre a változtatásra azért van szükség, mert a DOC (OEM) neve megváltozott, nevezetesen kiegészült Valledolmo település nevével, amely a meghatározott földrajzi terület középpontjában fekszik.

E változtatással azt kívánjuk elérni, hogy a megjelölésről jobban lehessen asszociálni a területre, és ezáltal szorosabb legyen a kapcsolat a relatív bortermelés földrajzi környezetével.

Továbbá azzal, hogy a termékleírásból ki lettek zárva bizonyos terméktípusok és -kategóriák, a termékleírás 9. cikkében jobban lehetett jellemezni megmaradó bortípusoknak a földrajzi környezettel való kapcsolatát, mivel ezeket a típusokat a terület legjellegzetesebb szőlőfajtáiból (Catarratto, Perricone és Nero d’Avola) készítik.

Kiemeltük különösen a természeti és az emberi tényezők közötti kölcsönhatást, valamint azt, hogy a borok minőségi jegyei és sajátos karaktere lényegében a földrajzi környezetnek köszönhető.

EGYSÉGES DOKUMENTUM

1. Bejegyzendő elnevezés(ek)

Contea di Sclafani

Valledolmo – Contea di Sclafani

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

4. A bor(ok) leírása

„Contea di Sclafani” vagy „Valledolmo – Contea di Sclafani” Rosso

Szín: változó intenzitású rubinvörös, esetenként lilás árnyalatokkal;

Aroma: finom, jellegzetes, gyümölcsös/néha fűszeres;

Íz: száraz, harmonikus, jó struktúrájú;

A minimális összes alkoholtartalom térfogatszázalékban: 12 %;

Minimális cukormentes kivonat: 23 g/l.

Az alábbi táblázatban nem szereplő analitikai paraméterek megfelelnek a nemzeti és az uniós jogszabályokban meghatározott határértékeknek.

Általános analitikai jellemzők

Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): Minimális összes savtartalom: 4,5 g/l, borkősavban kifejezve Maximális illósavtartalom (milliekvivalens/liter): Maximális összes kén-dioxid-tartalom (mg/l):

„Contea di Sclafani” vagy „Valledolmo – Contea di Sclafani” Rosso Riserva

Szín: a mély rubinvöröstől a gránátvörösig változhat, ahogy a bor érik;

Aroma: intenzív, gyümölcsös, időnként fűszeres;

Íz: száraz, jellegzetes, jó struktúrájú;

A minimális összes alkoholtartalom térfogatszázalékban: 12,5 %;

Minimális cukormentes kivonat: 24 g/l.

Az alábbi táblázatban nem szereplő analitikai paraméterek megfelelnek a nemzeti és az uniós jogszabályokban meghatározott határértékeknek.

Általános analitikai jellemzők

Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): Minimális összes savtartalom: 4,5 g/l, borkősavban kifejezve Maximális illósavtartalom (milliekvivalens/liter): Maximális összes kén-dioxid-tartalom (mg/l):

„Contea di Sclafani” vagy „Valledolmo – Contea di Sclafani” Rosso Vendemmia Tardiva

Szín: a mély rubinvöröstől a gránátvörösig változhat, ahogy a bor érik;

Aroma: jellegzetes, hosszan tartó, finom;

Íz: száraztól az édesig terjedhet, jellegzetes, harmonikus;

A minimális összes alkoholtartalom térfogatszázalékban: 13 %;

Minimális cukormentes kivonat: 28 g/l.

Az alábbi táblázatban nem szereplő analitikai paraméterek megfelelnek a nemzeti és az uniós jogszabályokban meghatározott határértékeknek.

Általános analitikai jellemzők

Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): 11 Minimális összes savtartalom: 4 g/l, borkősavban kifejezve Maximális illósavtartalom (milliekvivalens/liter): Maximális összes kén-dioxid-tartalom (mg/l):

„Contea di Sclafani” vagy „Valledolmo – Contea di Sclafani” Bianco

Szín: változó intenzitású szalmasárga, időnként halványzöld árnyalattal;

Aroma: finom, jellegzetes, hosszan tartó;

Íz: száraz, harmonikus, ízgazdag;

A minimális összes alkoholtartalom térfogatszázalékban: 11,5 %;

Minimális cukormentes kivonat: 17 g/l.

Az alábbi táblázatban nem szereplő analitikai paraméterek megfelelnek a nemzeti és az uniós jogszabályokban meghatározott határértékeknek.

Általános analitikai jellemzők

Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): Minimális összes savtartalom: 4,5 g/l, borkősavban kifejezve Maximális illósavtartalom (milliekvivalens/liter): Maximális összes kén-dioxid-tartalom (mg/l):

„Contea di Sclafani” vagy „Valledolmo – Contea di Sclafani” Bianco Riserva

Szín: változó intenzitású szalmasárga, időnként halványzöld árnyalattal;

Aroma: kellemes, finom, elegáns;

Íz: harmonikus, jellegzetes, ízgazdag;

A minimális összes alkoholtartalom térfogatszázalékban: 12 %;

Minimális összes savtartalom: 4,5 g/l;

Minimális cukormentes kivonat: 20 g/l.

Az alábbi táblázatban nem szereplő analitikai paraméterek megfelelnek a nemzeti és az uniós jogszabályokban meghatározott határértékeknek.

Általános analitikai jellemzők

Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): Minimális összes savtartalom: 4,5 g/l, borkősavban kifejezve Maximális illósavtartalom (milliekvivalens/liter): Maximális összes kén-dioxid-tartalom (mg/l):

„Contea di Sclafani” vagy „Valledolmo – Contea di Sclafani” Bianco Vendemmia Tardiva

Szín: a szalmasárgától az aranysárgáig terjedhet;

Aroma: jellegzetes, hosszan tartó;

Íz: száraztól az édesig terjedhet, jellegzetes, harmonikus;

A minimális összes alkoholtartalom térfogatszázalékban: 13 %;

Minimális cukormentes kivonat: 26 g/l.

Az alábbi táblázatban nem szereplő analitikai paraméterek megfelelnek a nemzeti és az uniós jogszabályokban meghatározott határértékeknek.

Általános analitikai jellemzők

Maximális összes alkoholtartalom (térfogatszázalék): Minimális tényleges alkoholtartalom (térfogatszázalék): 11 Minimális összes savtartalom: 4 g/l, borkősavban kifejezve Maximális illósavtartalom (milliekvivalens/liter): Maximális összes kén-dioxid-tartalom (mg/l):

5. Borkészítési eljárások

a. Alapvető borászati eljárások

b. Maximális hozamok

„Contea di Sclafani” vagy „Valledolmo – Contea di Sclafani” Rosso, a Riservát is beleértve

10 000 kg szőlő hektáronként

„Contea di Sclafani” vagy „Valledolmo – Contea di Sclafani” Rosso, a Riservát is beleértve

70 hektoliter/hektár

„Contea di Sclafani” vagy „Valledolmo – Contea di Sclafani” Bianco, a Riservát is beleértve

12 000 kg szőlő hektáronként

„Contea di Sclafani” vagy „Valledolmo – Contea di Sclafani” Bianco, a Riservát is beleértve

84 hektoliter/hektár

„Contea di Sclafani” vagy „Valledolmo – Contea di Sclafani” Rosso és Bianco Vendemmia Tardiva

8 000 kg szőlő hektáronként

„Contea di Sclafani” vagy „Valledolmo – Contea di Sclafani” Rosso és Bianco Vendemmia Tardiva

48 hektoliter/hektár

6. Körülhatárolt terület

A termelési terület Szicília régióban található; magában foglalja Palermo tartományban Valledolmo, Caltavuturo, Alia és Sclafani Bagni települések teljes területét, Petralia Sottana, Castellana Sicula, Castronovo di Sicilia, Cerda, Aliminusa, Montemaggiore Belsito és Polizzi Generosa települések területének egy részét, Caltanissetta tartományban Vallelunga Pratameno és Villalba települések teljes területét, Agrigento tartományban pedig Cammarata település területének egy részét. E terület határai a következők:

A 120-as országos közút 14 + 800 km jelzésétől kezdődően a határvonal követi a főutat a Cerda–Aliminusa elágazásig, ahol a 0 + 000 km jelzéstől kezdődően a 7-es tartományi közutat követi a 17 + 750 km jelzésig. Innen Alia település határvonalát követi nyugat felé Castronuovo di Sicilia település határáig, ahol délnyugati irányban folytatódik a 189-es országos közút 4 + 700 km jelzéséig. A határvonal ezt az országos közutat követi a 14 + 600 km jelzésig, ahonnan déli irányban halad tovább a Platani folyó mentén Vallone Crasto Venturóig, és ezt a völgyet követi délkeleti irányban a 39-es tartományi közút (a korábbi Soria–Casalicchio-magánút) 5 + 900 km jelzéséig, ahonnan továbbhalad a 0 + 000 km jelzésig, attól kezdve pedig a 25-ös tartományi közutat (Tumarrano–Mussomeli) követi déli irányban 9 km-en át, Cammarata település határáig. A határvonal innentől Cammarata határát követi keleti irányban Villalba település határáig, majd ezt a határt követi keleti irányban Petralia Sottana település határáig; e település határa mentén halad keleti, majd északkeleti irányban, és Portella dell’Infernónál eléri a 72-es tartományi utat (Ciolino), és ennek vonalát követi körülbelül 2,7 km-en át. Észak felé haladva eléri Portella del Mortót, és innen ismét Petralia Sottana település határát követi északi irányban Vallone San Giorgióig, majd ezt a völgyet követi északkeleti irányban, amíg a 48 + 200 km jelzésnél el nem éri a 120-as országos közutat. Ettől a ponttól a 120-as országos közutat követi a 48 + 400 km jelzésig, Polizzi Generosa település határáig, ahonnan a település határát követi északnyugati irányban a San Filippo folyóig; a folyó mentén halad, továbbra is északnyugati irányban, majd metszi Caltavuturo település határát. A település határát követi északnyugati irányban, majd eléri Sclafani Bagni település határát, és ezt követi Cerda település határáig; innen északnyugat felé halad és végül a 14 + 800 km jelzésnél metszi a 120-as országos közutat.

7. Fontosabb borszőlőfajták

Catarratto bianco lucido B.

Catarratto bianco comune B.

Perricone N.

Nero d’Avola N., más néven: Calabrese N.

8. A kapcsolat(ok) leírása

„Contea di Sclafani” vagy „Valledolmo – Contea di Sclafani”

A meghatározott földrajzi területtel való kapcsolat a környezeti jellemzők (hegyes terület, talajszerkezet, meleg éghajlat, hőmérsékleti tartomány), a történelmi hagyomány (a szőlőtermesztésre utaló első feljegyzések 1300-ból származnak; 1570 körül Valle dell’Olmo hűbérbirtokon sok hektárnyi területen szőlőt telepítettek), az emberi tényezők (szőlőfajták, szőlőművelési módok és hagyományos gazdálkodási rendszerek), valamint a területen régóta alkalmazott és a termékleírásban meghatározott bortípusok sajátos tulajdonságait biztosító borkészítési eljárások közötti kölcsönhatásokban mutatkozik meg.

Kiemelendő egyrészt a terület 600 m-es átlagos tengerszint feletti magassága, másrészt a talaj azon általános tulajdonsága, hogy vagy főként agyagos, de homokot is tartalmaz, vagy főként homokos, de agyagot is tartalmaz – e két tényezőnek köszönhetően a termelési területen a talaj sehol sem túl nedves, túl savas vagy túl lúgos, e tényezők pedig együttesen kihatnak a szőlő és a belőle készült termékek mennyiségére, de különösen is azok minőségére.

E tényezők remekül működnek együtt egyrészt a Perricone és a Nero d’Avola kékszőlő-fajtákkal – az ezekből készült csendes vörösbort nagyon jellegzetessé teszi erőteljes virágos és fűszeres illata, eleganciája és hosszú eltarthatóságot biztosító tannintartalma, amelynek köszönhetően hosszú időn át is érlelhető (ezek a Riserva jelzésű borok) –, másrészt a Catarratto őshonos fehérszőlő-fajtával is, amelynek termesztése szorosan összefonódik a szicíliai – és különösen a Valle d’Olmo–Contea di Sclafani-beli – szőlőművelés hagyományaival, ahol kizárólag Catarratto szőlőből készítenek fehérbort, amely egyedi és könnyen azonosítható tulajdonságokkal rendelkezik. Magas polifenoltartalmának és optimális savtartalmának köszönhetően ez a fehérbor alkalmas az érlelésre, és ezért viselheti a Riserva jelzést.

A szőlőt szeptember közepétől október végéig szüretelik. Mivel ez a szőlő körülbelül húsz nappal később érik, mint a többi szicíliai szőlőtermelő területen termesztett szőlő, savtartalma és cukortartalma tökéletes egyensúlyban van. Ez a késői érés, amellett, hogy a végterméket is nagyban meghatározza, lehetővé teszi azt is, hogy a szőlő kiegyensúlyozottan, a nyári meleg után érjen be, és ezáltal kiegyensúlyozott analitikai jellemzőkkel – vagyis kellő savtartalommal és nem túlzott cukortartalommal – rendelkezzen.

A Nero d’Avola és a Perricone fajtákból készített bor nemcsak a hagyományos szicíliai konyha fogásaihoz illik jól, hanem sajátos tulajdonságainak köszönhetően a nemzetközibb fogásokhoz és italfogyasztási szokásokhoz is, ami hozzájárul kiváló minőségének elismertségéhez. A Catarratto szőlőfajtából készített bor jól illik minden halételhez, a mediterrán ételekhez csakúgy, mint az ázsiai konyha fogásaihoz.

Továbbá a különösen jó években mind a kékszőlőt, mind a fehérszőlőt hagyományosan nagyon sokáig, szinte október végéig a tőkén hagyják, és ezekből a nagyon érett fürtökből készítik a Vendemmia Tardiva jelzésű bortípusokat.

9. További alapvető feltételek

Csomagolás

Jogi keret:

Nemzeti és uniós jogszabályok

A további feltétel típusa:

A nemzeti és az uniós szabályok által megengedett valamennyi űrtartalom esetében kizárólag üvegből készült palackokat lehet használni. Kizárólag egyenes oldalú parafadugók használatosak, mivel a termékleírásban már nem szerepel a pezsgő; a „Vendemmia Tardiva” jelzéssel ellátott típusoknál engedélyezett a kalapos (T alakú) dugó használata.

A feltétel leírása:

A cél az, hogy az elnevezést a piacon kizárólag üvegpalackban forgalmazott borként azonosítsák, és a vásárlók a termékleírásban ismertetett kiváló minőségi tulajdonságok és technikai paraméterek alapján válasszák.

A termékleíráshoz vezető link

https://www.politicheagricole.it/flex/cm/pages/ServeBLOB.php/L/IT/IDPagina/12905